Ja, man kan kjøpe lydplanker med surround. Her er det likevel viktig å skille mellom de 2 ulike typene surround-lyd man kan få.
I første omgang har man lydplankene med ekte surround. Disse leveres med bakhøyttalere, som ofte også er trådløse. Dette gir et godt lydbilde, og passer perfekt til filmstua.
I tillegg har man også noe som kalles virtuell surround. Her får man ikke med bakhøyttalere, og lydplanken skal på papiret kunne gjengi surround-lyden kun ved hjelp av fronthøyttalere.
Virtuell surround kan tidvis fungere greit og gi et rikere lydbilde, men ofte ser man at den virtuelle surround-funksjonen mer eller mindre er nytteløs. Det er rett og slett vanskelig å få god surround-lyd uten bakhøyttalere!